钦定古今图书集成/理学汇编/文学典/第112卷 > 吴廷谟
## 钦定古今图书集成/理学汇编/文学典/第112卷 > 吴廷谟

按《江西通志》：“廷谟字孟嘉，南昌人。万历丙午乡举。少
厌帖括，博综群书，欲以古文词名家。谓明文规仿多
而独运寡，比事属辞，断自秦汉而止。尝策蹇谒阙里，
睇岱涉济，泛黄河，得诗歌若干，及《金陵吊古》诸作，皆
为世所脍炙。应黔闱征分阅多获誉髦。迁安庆、望江
知县。望江古雷川，邑岩而小，廷谟政尚清静，四境以”
宁。